Publication: Magyar Közlöny
Issue: MK-2000-99 (Year: 2000, Number: 99)
Era: 1990-2004
Section: 1. számú melléklet a 26/2000. (IX. 30.) EüM rendelethez
Paragraph Index: 419

1. számú melléklet a 26/2000. (IX. 30.) EüM rendelethez Az 1. és 2. kategóriába sorolt R 45, illetőleg R 49 számú mondattal jellemzett rákkeltők listája Az oszlopok fejléceinek magyarázata Anyagok: A név ugyanaz, mint amit a hatályos jogszabályok alapján használtak az anyag megjelölésére. Amennyiben lehetőség volt rá, a veszélyes anyagok az Einecs- (European Inventory of Existing Commercial Chemical Substances = kereskedelmi forgalomban levő vegyi anyagok európai leltára) vagy Elincs- (European List of Notified Chemical Substances = nyilvántartott vegyi anyagok európai listája) nevükön szerepelnek. Az egyik említett listán sem található anyagok valamilyen nemzetközileg elismert kémiai nevet (pl. ISO, IUPAC) kaptak. Egyes esetekben fel van tüntetve további közönséges neve is anyagnak. Indexszám: Az index szám megegyezik azzal az azonosítási kóddal, amit az anyag a 67/548 (EGK) számú irányelv I. Függelékében kapott. A Kiegészítésben e szám szerint vannak sorrendbe állítva az anyagok. EU-szám: A kereskedelmi forgalomban levő vegyi anyagok európai leltárában (Einecs) szereplő összes anyagnak van egy azonosítási kódszáma. A számozás a 200-001-8-as számmal kezdődik. A 67/548 (EGK) irányelv alapján nyilvántartott összes anyag kap egy azonosítási kódszámot, melyet a nyilvántartott vegyi anyagok európai listájában (Elincs) tesznek közzé. A számozás a 400-010-9-es számmal kezdődik. CAS-szám: A Chemical Abstracts Service (CAS) által adott azonosítási szám. Megjegyzések: A megjegyzések teljes szövegét az Európai Unióban osztályozott veszélyes anyagok jegyzékének közreadásáról szóló EüM tájékoztató tartalmazza. Jelen rendelet szempontjából a következő megjegyzéseket kell figyelembe venni: J megjegyzés: A karcinogénként való osztályozást nem kell alkalmazni, amennyiben kimutatható, hogy az anyag 0,1 súly%-nál kisebb arányban tartalmaz benzolt (Einecs-szám: 200-753-7). Ezt a megjegyzést csak bizonyos komplex szén- és olajszármazékokra alkalmazza a közösségi jegyzék. K megjegyzés: A karcinogénként való osztályozást nem kell alkalmazni, amennyiben kimutatható, hogy az anyag 0,1 súly%-nál kisebb arányban tartalmaz 1,3-butadiént (Einecs-szám: 203-450-8). Ha az anyagot nem osztályozzák karcinogénként, legalább a (2-)9-16 S-mondatokat kell alkalmazni. L megjegyzés: A karcinogénként való osztályozást nem kell alkalmazni, amennyiben kimutatható, hogy az anyag 3%-nál kevesebb — IP 346 módszer szerint mért — DMSO-extraktumot tartalmaz. Ezt a megjegyzést csak bizonyos komplex szén- és olajszármazékokra alkalmazza a közösségi jegyzék. 2000/99. szám M megjegyzés: A karcinogénként való osztályozást nem kell alkalmazni, amennyiben kimutatható, hogy az anyag 0,005 súly%-nál kisebb arányban tartalmaz benzo(a)-pyrent (Einecs-szám: 200-028-5). Ezt a megjegyzést csak bizonyos komplex szén- és olajszármazékokra alkalmazza a közösségi jegyzék. N megjegyzés: A karcinogénként való osztályozást nem kell alkalmazni, ha a teljes finomítási folyamat ismert, és kimutatható, hogy az abból kapott anyag nem karcinogén. Ezt a megjegyzést csak bizonyos komplex szén- és olajszármazékokra alkalmazza a közösségi jegyzék. O megjegyzés: A karcinogénként való osztályozást nem kell alkalmazni, amennyiben kimutatható, hogy az anyag 0,1 súly%-nál kisebb arányban tartalmaz benzolt (Einecs-szám: 200-753-7). Ha az anyagot karcinogénként osztályozták, az E megjegyzést is kell alkalmazni. Ha az anyagot nem osztályozták karcinogénként, akkor legalább a (2-) 9-16 S-mondatokat kell alkalmazni. Ez a megjegyzés csak bizonyos komplex olajszármazékokra vonatkozik a közösségi jegyzékben. P megjegyzés: A karcinogénként való osztályozást nem kell alkalmazni, ha az anyag teljesíti a következő feltételek egyikét: — rövid távú inhalációs bioperzisztencia inhalációs teszt kimutatta, hogy a 20 µm-nél hosszabb rostok súlyozott félideje kevesebb 10 napnál, — rövid távú intratracheális instillációs bioperzisztencia inhalációs teszt kimutta, hogy a 20 µm-nl hosszabb rostok súlyozott félideje kevesebb 40 napnál, — megfelelő intaperitoneális tesztben nem mutattak ki bizonyítékot a karcinogenicitás növekedésére, — releváns patogenitás vagy neoplasztikus elváltozások hiánya alkalmas hosszú távú inhalációs tesztben. Q megjegyzés: A karcinogénként való osztályozást nem kell alkalmazni azokra a rostokra, amelyeknek a hossza kisebb a súlyozott geometriai átlagos átmérőnél, a kétszeres szórása >6 µm.

Source: https://magyarkozlony.hu/hivatalos-lapok/87fe147163b3fd88524f5a2a0e1615dee5c855c0/dokumentumok/b600719bdb80e521370de376c0ed92b9e7f73a0a/letoltes